Ar gudenn a  zeu pa vez klasket lakaat ur gwiskad sokial war un dra n'eus ket ezhomm anezhañ. Ar skouer anatañ emichañ a zo al lec'hiennoù kazetennerezh, pe lec'hiennoù ar c'hazetennoù end-eeun. Biskoazh kement a draoù lous en evezhiadennoù, lous ha taer (ha gouennelour, ivez). Hag e Libé kement hag er Figaro, hañ, war a seblant n'eus ket kalz a dra da welet gant tu pe du eus ar gevredigezh. Ha peurliesañ ne zigasont netra d'ar pennad, war-bouez kunujenniñ ar c'hazetenner pe an evezhiadennerien all. Pe an daou. Ma ne zegas netra d'ar pennad, perak derc'hel an evezhiadennoù ? Emañ google o klask ober ar memestra gant disoc'hoù ar c'hlask, o lezel an dud da lakaat un notenn hag evezhiadennoù war an disoc'hoù. Piv a ra forzh? Pa zeu lec'hiennoù zo da vezañ brudet en abeg (pe en desped) da begen fall eo an evezhiadennoù warno (aaah, evezhiadennoù youtube) ez eus ur gudenn, ivez, memestra.